**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O FINANCIRANJU DODATNEGA DELEŽA DRUGEGA STROKOVNEGA DELAVCA V PRVEM RAZREDU V OSNOVNI ŠOLI LUCIJANA BRATKOVIČA BRATUŠA RENČE**

*PRAVNA PODLAGA:*

* 18. člen Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Osnovna šola Lucijana Bratkoviča Bratuša Renče je dne 10. 9. 2020 na Občino Renče-Vogrsko naslovila prošnjo, da bi Občina Renče-Vogrsko poleg subvencioniranja deleža drugega strokovnega delavca v prvem razredu v Renčah v višini 0,2273 strokovnega delavca, ki ga je Občinski svet odobril na svoji 11. redni seji dne 23. 6. 2020, odobrila še dodatno subvencioniranje tega delavca v deležu 0,2273, tako da bi skupni delež drugega strokovnega delavca, ki ga poravnava občina, znaša 0,4545.

Iz prošnje izhaja, da je bil v spomladanski prošnji izračun narejen po takratnem seznamu za prvi razred 24 učencev, po katerem bi pristojno ministrstvo po predpisanih normativih in standardih za osnovne šole plačalo 15 ur ali 0,7727 deleža drugega strokovnega delavca.

Glede na dejansko število otrok v prvem razredu, ki je dne 1. 9. 2020 padlo s 24 na 23, pa Ministrstvo skladno s predpisanimi normativi in standardi za osnovne šole plača le 10 ur oz. 0,4545 deleža strokovnega delavca, kar je za kar 0,2273 manj, kot šola potrebuje za polno prisotnost drugega strokovnega delavca v prvem razredu. Normativi namreč določajo, da Ministrstvo za 15 – 23 učencev v prvem razredu plača 10 ur (0,4545 deleža), za 24 – 28 učencev pa 15 ur (0,7727 deleža).

Skladno z navedenim se predlaga, da se šoli za obdobje šolskega leta 2020/2021 odobri še dodatno sofinanciranje plače za drugega strokovnega delavca v prvem razredu v Renčah v deležu 0,2273, tako da bi skupni delež znašal 0,4545.

Odbor za družbene dejavnosti je prošnjo javnega zavoda in gradivo s predlogom sklepa obravnaval na svoji seji dne 14. 9. 2020 in sprejel sklep, s katerim predlaga Občinskemu svetu, naj sprejme sklep v predlagani obliki.

*RAZLOGI ZA SPREJETJE SKLEPA:*

Brez dodatnega sofinanciranja plače za drugega strokovnega delavca v prvem razredu v Renčah s strani občine bi bilo zagotavljanje visoke kakovosti dela v šoli močno okrnjeno, s tem pa bi se poslabšali pogoji dela za učence v prvem razredu. Število učencev v prvem razredu je namreč padlo le za enega učenca, sofinanciranje plače s strani Ministrstva pa se je zaradi upoštevanja predpisanih normativov znižalo za skoraj četrtino.

*OCENA STANJA:*

Če se dodatno sofinanciranje dela plače za drugega strokovnega delavca v prvem razredu v Renčah ne zagotovi iz občinskega proračuna, se bi močno poslabšali pogoji dela in izobraževanja v prvem razredu v Renčah, saj šola sama sredstev za kritje skoraj četrtine plače drugega strokovnega delavca nima.

*CILJI IN NAČELA:*

Navedeno sofinanciranje omogoča nadaljevanje kvalitete dela v šoli in varnost otrok.

*FINANČNE IN DRUGE POSLEDICE:*

V primeru, da bi občina odobrila dodatno sofinanciranje nadstandarda v obsegu, kot predlaga javni zavod, bi občina plačevala šoli dodatno 531,33 EUR na mesec, kar bi v letu 2020 pomenilo dodatno plačilo v skupni višini 1.062,66 EUR (531,33 EUR za september in 531,33 EUR za oktober). Plačilo za november bi pa že zapadlo v januar 2021.

Pripravila:

Vladka Gal Janeš

Višja svetovalka I za družbene dejavnosti

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predlog sklepa:

Na podlagi 18. člena Statuta Občine Renče-Vogrsko (Uradni list RS, št. 22/12 – uradno prečiščeno besedilo, 88/15 in 14/18) je Občinski svet Občine Renče-Vogrsko na svoji \_\_\_. redni seji, dne \_\_\_\_\_\_ sprejel

**S K L E P**

1.

Osnovni šoli Lucijana Bratkoviča Bratuša Renče se v obdobju šolskega leta 2020/2021 zagotovi dodatno kritje stroškov zaposlitve drugega učitelja v prvem razredu v Renčah do vključno 38. plačnega razreda kot nadstandard v deležu 0,2273.

Skupni delež sofinanciranja plače za drugega strokovnega delavca v prvem razredu v Renčah tako znaša 0,4545.

2.

Ta sklep velja za šolsko leto 2020/2021.

 Tarik Žigon

 ŽUPAN

Številka:

Bukovica,